බළකොටුව පිහිටා ඇත්තේම භූ විෂමතාව අනුව උස් බිමකය. ගුරුබැවුල බලකොටුව සමස්ත භූමි ප්‍රමාණය පෙනෙන ආකාරයට අක්කර එකක, දෙකක සීමාවක් ලෙස පෙනේ. ගුරුබැවුල බළකොටුවේ එක පැත්තක් සම්පූර්ණයෙන් කැළණි ගඟෙන් ආරක්ෂිතව පවතී. ඉතිරි පැති ගුරුබැවුල බලකොටුව ආරක්ෂා කර ගැනීම සඳහා එකල ඉදි කළ දිය අගලකින් මායිම් වේ. මේ දිය අගල බලකොටුව වටාම පිහිටා ඇත. නමුත් දැනට දිය අගලේ එක කොටසක් කොළඹ- අවිස්සාවේල්ල මාර්ගයට නතුව ඇත. දැනට ඉතිරිව පවතින දිය අගලේ පළල මීටර් දහයක් පහළොවක් අතර විය හැකිය. මේ දිය අගල අපට පෙනෙන පරිදි කපන ලද විශාල කබොක් ගල් යොදාගෙන නිර්මාණය කර ඇත. ඒ අනුව ගුරුබැවුල බලකොටුව ස්වභාවික කැළණි ගං මායිමෙන් සහ කපන ලද මාර්ගයකින් ඇළ මාර්ගයකින් ආරක්ෂිත වී තිබී ඇත.
දිය අඟල නිර්මාණය කර ඇත්තේ කුමන ගල් වර්ගයක් යොදා ගෙනද?
කපන ලද විශාල කබොක් ගල්